Mon  cousin,  j’ay  par  le  sieur  de  Montbardon  receu  voz  lectres,
entendu  sa  charge  et  veu  l’instruction  que  luy  avez  baillé  escripte
de  vostre  main,  mesmes  touchant  Pemprinse  de  Florence  et  ce
qu’avez  fait  remonstrer  a  Nostre  Sainct  Pere  le  pape  par  ledit
Montbardon  pour  Pappoinctement  entre  Sa  Sanctité  et  lesdits  de
Florence,  la  responce  d’icelle  et  ce  que  depuis  en  avez  dit  et  re-
monstré  a  l’arcevesque  de  Gapua  et  Montebonne,  en  quoy  avez  si
tres  bien  usé  que  mieulx  Pon  ne  pourroit.  Et  comme  entendrez
par  Pinstruction  du  sieur  de  Waury  que,  par  avant  la  venue  dudit
Montbardon,  avoit  son  depesche  prest  pour  aller  devers  vous,
desja  estoye  deliberé  d’envoyer  l’arcevesque  de  Barry  devers  Nos¬
tredit  Sainct  Pere  selon  et  a  la  mesme  fin  contenue  en  vostredicte
instruction,  touchant  ledit  Florence,  et  d’icelle  instruction  luy  ay
de  laquelle  baillé  coppie  en  ce  que  concerne  ledit  Florence  pour
se  ayder  a  persuader  ledit  Sainct  Pere  audit  appoinctement,  avec
les  causes  et  consideracions  y  conteuues,  que,  a  la  verité,  sont  bien
raisonnables  et  urgentes,  joinct  encoiresles  nouvelles  derreniere-
ment  survenues  du  Ture,  telles  qu'  entendrez  desdits  sieurs  de
Waury  et  Montbardon,  et  d’avantaige  par  forme  de  confidence  et
vouloir  proceder  rondement  avec  Nostredit  Sainct  Pere,  luy  ay
fait  baillier  semblable  coppie  de  vosdictes  instructions  au  nunce;
seullement  en  ay  fait  soubstraire  ce  qu’elles  font  mención  que
ceulx  de  Sennes  ne  desiroient  la  restitución  de  la  maison  de  Me¬
diéis  audit  Florence,  pour  mectre  lesdits  de  Florence  en  inimitié
de  Sa  Sanctité.
